27/06/2018 | Administración LocalMunicipal
A Coruña
Área de Rexeneración Urbana e Dereito á Vivenda
Servizo de Vivenda e Rehabilitación
Edicto de aprobación inicial e información pública da modificación da Ordenanza municipal de conservación e rehabilitación de inmobles do Concello da Coruña

O Pleno municipal do concello, en sesión celebrada en data 11 de xuño do 2018, adoptou, entre outros, o seguinte Acordo: “Primeiro.- Aprobar inicialmente a modificación da Ordenanza Municipal de Conservación e Rehabilitación de Inmobles, cuxo proxecto de modificación figura no Anexo I do expediente, nos termos ditaminados favorablemente na Comisión, e coa delimitación do ámbito dos núcleos tradicionais que se incorpora no Anexo II, segundo o vixente planeamento. Segundo.- Dispoñer que o presente acordo provisional sexa exposto ao público para reclamacións durante o PRAZO DE TRINTA DÍAS, mediante publicación dos correspondentes anuncios, tendo en conta que en caso de non presentarse reclamacións durante o devandito período, entenderase definitivamente adoptado o acordo. Terceiro.- A modificación aprobada entrará en vigor ao día seguinte á publicación do seu texto íntegro no Boletín Oficial da Provincia, se para entón cumpriuse o prazo previsto no artigo 65.2º da Lei 7/1985, de 2 de abril, Reguladora de Bases de Réxime Local.” Modifícanse os artigos 88, 93 e 94 que quedan redactados como sigue: 1. d) As obras de adecuación de locais nas Áreas declaradas como de Rehabilitación, que, a xuízo do concello, contribúan ao desenvolvemento económico e social da Área a rehabilitar. O ámbito das Áreas delimitarase a través de convenios ou nas convocatorias das axudas municipais.1. O Concello da Coruña subvencionará as obras de rehabilitación dos edificios e vivendas anteriormente descritas nas seguintes contías: 1. A Nas obras necesarias para a conservación dos elementos comúns dos edificios que se sinalan no artigo 88 da presente ordenanza: a) Nos inmobles localizados no ámbito especificamente delimitado polo concello no Plan Especial de Protección e Reforma Interior da Cidade Vella e Peixaría (en diante PEPRI), ou calquera outro ámbito dentro deste plan especificamente delimitado na convocatoria, e nos inmobles incluídos nos núcleos tradicionais, cuxo ámbito está delimitado no planeamento urbanístico, as seguintes porcentaxes do presuposto protexido cos límites máximos que se indican: Con catalogación Porcentaxe Límite por vivenda Límite por vivenda unifamiliar 50% 12.000 € 15.000 € Sen catalogación Porcentaxe Límite por vivenda Límite por vivenda unifamiliar 30% 9.000 € 12.000 € b) Nas obras necesarias para o soterramento do cableado exterior do inmoble, a seguinte porcentaxe do presuposto protexido cos límites máximos que se indican: Porcentaxe Límite por vivenda Límite por vivenda unifamiliar 50% 3.000 € 6.000 € c) Nas obras de instalación ou adaptación de ascensores á normativa vixente, e calquera outra obra de mellora da accesibilidade, as seguintes porcentaxes do presuposto protexido cos límites máximos que se indican: - Cando no inmoble resida de xeito habitual algunha persoa con discapacidade que implique problemas de mobilidade ou maior de 70 anos: Porcentaxe Límite por vivenda Límite por vivenda unifamiliar 50% 6.000 € 9.000 € - Cando non se dea dita circunstancia: Porcentaxe Límite por vivenda Límite por vivenda unifamiliar 30% 6.000 € 9.000 € d) Nas obras de mellora da eficiencia enerxética dos inmobles, a seguinte porcentaxe do presuposto protexido cos límites máximos que se indican: Porcentaxe Límite por vivenda Límite por vivenda unifamiliar 30% 6.000 € 9.000 € e) No resto dos inmobles, as seguintes porcentaxes do presuposto protexido cos límites máximos que se indican: Con catalogación Porcentaxe Límite por vivenda Límite por vivenda unifamiliar 50% 9.000 € 12.000 € Sen catalogación Porcentaxe Límite por vivenda Límite por vivenda unifamiliar 30% 6.000 € 9.000 € No caso de todos estes supostos de subvencións -apartados a) b) c) d) e e)-, as persoas solicitantes/beneficiarias cuxos ingresos familiares anuais atópense entre os límites establecidos no artigo 91. b), poderán incrementar a porcentaxe correspondente ata con un 30% máis, segundo o seguinte cadro: Estas axudas solicitaranse, xestionaranse e resolveranse de xeito conxunto para todo o edificio, sen prexuízo do seu posterior reparto e repercusión proporcional.1. B Nas obras necesarias para a conservación da habitabilidade das vivendas, incluídas as unifamiliares, nos seus elementos privativos: - 20% do presuposto protexido ás persoas solicitantes/beneficiarias cuxos ingresos familiares anuais non excedan do establecido no artigo 91. b), cun máximo de 6.000 € por vivenda e de 9.000 € no caso de vivendas unifamiliares. - 40% do presuposto protexido, cun límite máximo de 9.000 € por vivenda e de 12.000 € no caso de vivendas unifamiliares, ás persoas solicitantes/beneficiarias cuxos ingresos familiares anuais non excedan de 2 veces o IPREM. Este límite incrementarase nun punto por cada fillo menor de 25 anos, ou por ascendentes maiores de 65 anos que convivan no domicilio familiar, computándose, no seu caso, os ingresos aportados por eles. No caso de que convivan no domicilio persoas con declaración de incapacidade que implique dependencia, o límite incrementarase dous puntos por cada unha delas, computándose tamén, no seu caso, os ingresos aportados. No caso de inmobles que estean situadas no ámbito especificamente delimitado polo concello no PEPRI, ou calquera outro ámbito dentro deste plan especificamente delimitado na convocatoria, os límites por vivenda establecidos nos apartados 1. A, supostos b), c) e d), e apartado 1. B serán os seguintes: Con catalogación Límite por vivenda Límite por vivenda unifamiliar 12.000 € 15.000 € Sen catalogación Límite por vivenda Límite por vivenda unifamiliar 9.000 € 12.000 € 1. C Nas obras de adecuación de locais, o 25% do orzamento protexido, cun límite máximo de 9.000 € por local. Os locais situados no ámbito especificamente delimitado polo concello no Plan Especial de Protección e Reforma Interior da Cidade Vella e Peixaría, ou calquera outro ámbito dentro deste plan especificamente delimitado na convocatoria, aplicarán o 50% do orzamento protexido, cun límite de 12.000 € por local; nestes casos, a convocatoria deberá especificar determinados sectores e actividades para a aplicación ou non desta porcentaxe no ámbito delimitado.2. As obras para as que se solicite subvención incluíranse nos apartados anteriores en función da actuación que sexa dominante polo seu importe.1. Na Área do Centro Histórico, coincidente co ámbito regulado polo Plan Especial de Protección e Rehabilitación Integral da Cidade Vella e Peixaría, as subvencións a conceder serán as seguintes, co límite que se estableza en cada uno dos convenios: a) Nas obras realizadas nos elementos comúns dos edificios: – En edificios con protección monumental ou integral, o 75% do presuposto protexido – En edificios con protección estrutural, o 65% do presuposto protexido – En edificios con protección ambiental, o 55% do presuposto protexido – En edificios sen catalogación, o 50% do presuposto protexido No caso deste suposto de subvención, as persoas solicitantes/beneficiarias cuxos ingresos familiares anuais atópense entre os límites establecidos no artigo 91. b), incrementarán a porcentaxe correspondente ata con un 30% máis, sen superar en ningún caso o 80%, segundo o seguinte cadro: Estas axudas solicitaranse, xestionaranse e resolveranse de xeito conxunto para todo o edificio, sen prexuízo do seu posterior reparto e repercusión proporcional. b) Nas obras de habitabilidade nas vivendas, aplicaranse as porcentaxes seguintes en función dos ingresos anuais da unidade familiar da persoa solicitante: – Hasta 1 IPREM, o 80% do presuposto protexido – Hasta 2 IPREM, o 60% do presuposto protexido – Hasta 3 IPREM, o 45% do presuposto protexido 2. Os ingresos sinalados no parágrafo anterior incrementaranse nas contías establecidas no artigo 91. b) cando se dean as circunstancias que se recollen nese artigo. O que se publica para xeral coñecemento. A Coruña, 14 de xuño do 2018 O ALCALDE, P. D. (Decreto Alcaldía do 28 de xuño do 2017- BOP núm.132 do 13 de xullo do 2017) O Tenente de Alcalde responsable da Área de Rexeneración Urbana, Dereito á Vivenda e Mobilidade Sostible Xiao Varela Gómez